Diari Oficial de la Generalitat Valenciana


Sumari del DOGV 1908, del 20-11-1992 (1992/826442)

RESOLUCIÓ de 4 de novembre de 1992, de la Direcció General de Regim Econòmic, per la qual determina les dates per a la incorporació de les institucions sanitàries d'assistència especialitzada als procediments de gestió establerts en l'Ordre de 8 de juny de 1992, de la Conselleria de Sanitat i Consum, sobre mesures de gestions en les institucions sanitàries publiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1908

Data del DOGV
:   20-11-1992

Secció del DOGV
:   ALTRES DISPOSICIONS

Número del document
:   1992/826442


Data del document
:   04-11-1992

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 4 de novembre de 1992, de la Direcció General de Règim Econòmic, per la qual determina les dates per a la incorporació de les institucions sanitàries d'assistència especialitzada als procediments de gestió establerts en l'Ordre de 8 de juny de 1992, de la Conselleria de Sanitat i Consum, sobre mesures de gestió en les institucions sanitàries públiques.  
L'Ordre de 8 de juny de 1992, de la Conselleria de Sanitat i Consum, sobre mesures de gestió en les institucions sanitàries públiques, estableix un conjunt de mesures de reforma dels procediments de gestió que pretenen millorar a tots els nivells els sistemes d'informació per a la gestió.  
D'aquestes mesures destaquen la gestió del magatzem i l?inventari permanent, la imputació de tots els costos originats en la institució als diferents centres d'activitat interns per tal de desplegar una comptabilitat de gestió adequada i, especialment, la codificació dels productes que es poden adquirir i dels centres d'activitat receptors. Aquestes mesures seran desplegades i regulades, pel que fa als seus procediments i instruments, per la Direcció General de Règim Econòmic. Per a això ja s'ha dictat la Circular 3/92, en què s'estableixen els annexos I, II, III, i IV de les codificacions esmentades.  
La disposició transitòria de l?ordre mencionada estableix que serà la Direcció General de Règim Econòmic qui determinarà els terminis temporals per a la incorporació de les institucions sanitàries als nous procediments de gestió.  
Per tot això, resolc:  
Primer  
Les institucions sanitàries d'assistència especialitzada adscrites a la Conselleria de Sanitat i Consum adaptaran els procediments de gestió interns al que disposa l'Ordre de 8 de juny de 1992 sobre mesures de gestió.  
Segon  
Aquesta adaptació es produirà en una primera fase exclusivament en relació a la codificació de productes (annexos I i II), a la codificació de centres d'activitat (annexos III i IV) i a la necessitat d'imputar totes les entrades de productes a la institució sanitària als centres d'activitat receptors respectivament, de manera que la direcció de gestió de la institució mai no podrà pagar subministraments de productes que no duguen el visat corresponent del registre informàtic de gestió del magatzem.  
Tercer  
Les dates a partir de les quals les disposicions anteriors seran de compliment obligat per a les respectives institucions sanitàries d'assistència especialitzada seran les següents:  
Hospital de Sagunt 31.10.92  
Hospital de Xàtiva 31.10.92  
Hospital Sant Juan d?Alacant 31.10.92  
Hospital General de Castelló 31.10.92  
Hospital Gran Via de Castelló 31.10.92  
Hospital la Magdalena de Castelló 31.10.92  
Hospital d?Orihuela 31.10.92  
Hospital de Gandia 31.10.92  
Hospital d?Alcoi 30.11.92  
Hospital d?Ontinyent 30.11.92  
Hospital Dr. Moliner de València 30.11.92  
Hospital Dr. Peset de València 30.11.92  
Hospital de Denia 30.11.92  
Hospital d?Elda 30.11.92  
Hospital de la Vila Joiosa 30.11.92  
Hospital San Vicente del Raspeig 30.11.92  
Hospital d?Elx 01.01.93  
Hospital d?Alacant 01.01.93  
Hospital de Vinaròs 01.01.93  
Hospital de Requena 01.01.93  
Hospital La Fe de València 01.01.93  
Hospital Clínic de València 01.01.93  
Hospital Malva-rosa 01.01.93  
Hospital Arnau Vilanova de València 01.01.93  
Quart  
La imputació de la resta dels costos originats en la institució sanitària d'assistència especialitzada als centres d'activitat respectius, i l'aplicació del sistema de comptabilitat de gestió subsegüent, i també l'extensió de totes les mesures esmentades en l'ordre mencionada a les institucions sanitàries d'atenció primària, es produiran mitjançant successives resolucions de la Direcció General de Règim Econòmic.  
València, 4 de novembre de 1992.  
El Director General de Règim Econòmic:   
Juan E. Oltra Vidal.